વ્યાકરણ/છંદ/મનહર
છંદ : મનહર

બંધારણ : 
પહેલી પંક્તિમાં ૧૬ અક્ષર.
બીજી પંક્તિમાં ૧૫ અક્ષર; છેલ્લો અક્ષર ગુરુ.

યતિ : 
પહેલી પંક્તિમાં ૮ અને ૧૬ મે અક્ષરે.
બીજી પંક્તિમાં ૮ અને૧૫ મે અક્ષરે.

ઉદાહરણ : 

સાંભળી શિયાળ બોલ્યું દાખે દલપતરામ; (૧૬ અક્ષર)
અન્યનું તો એક વાંકુ આપના અઢાર છે. (૧૫ અક્ષર)

ગાવાની ઢબ
 આ છંદને  ગાવાની ઢબ આપ અહીં સાંભળી પણ શકો છો. 

ઉપર ગવાતી કડીના શબ્દો: 

ઊંટ કહે: આ સભામાં, વાંકાં અંગવાળાં ભૂંડા;
ભૂતળમાં પક્ષીઓ ને પશુઓ અપાર છે;
બગલાની ડોક વાંકી, પોપટની ચાંચ વાંકી;
કૂતરાની પૂછ્ડીનો, વાંકો વિસ્તાર છે.
વારણની સૂંઢ વાંકી, વાઘના છે નખ વાંકા;
ભેંસને તો શિર વાંકાં, શિંગડાનો ભાર છે.

સાંભળી શિયાળ બોલ્યું, દાખે દલપતરામ;
"અન્યનું તો એક વાંકું, આપનાં અઢાર છે."
- અન્યોક્તિ ( દલપતરામ)